open-index/open-wikipedia-markdown huggingface dataset:
Linda Tripp

**Linda Tripp**, opprinnelig *Linda Rose Carotenuto* (1949–2020), var en sentral skikkelse i Lewinsky-skandalen i 1998 og 1999 som førte til riksrett og den påfølgende frifinnelsen av USAs president Bill Clinton. 

## Biografi

### Bakgrunn
Linda Rose Carotenuto var datter av Albert Carotenuto, matematikk- og naturfagslærer på *high school*, og hans hustru Inge. De to møttes mens han tjenestegjorde som soldat i Tyskland. De ble skilt i 1968. Linda Rose gikk på Hanover Park High School i East Hanover i New Jersey.

### Karriere
Hun arbeidet senere i *Army Intelligence* i Fort Meade i Maryland. og ble i 1971 gift med offiseren Bruce Tripp. De fikk to barn. De ble skilt i 1990.

Tripp ble overført til Pentagon i 1987. Hun begynte å arbeide i Det hvite hus under George H.W. Bush-regjeringen og hun beholdt jobben sin da Bill Clinton overtok som president i 1993. I løpet av sommeren 1994 fikk hun en jobb ved et kontor i Forsvarsdepartementet som driver med offentlige anliggende noe som ga henne 20 000 dollar mer i inntekt per år. Den 19. januar 2001, den siste hele dagen til Clinton-regjeringen, fikk mistet Tripp jobben sammen med andre politisk oppnevnte.

Tripp var en nær fortrolig av en annen tidligere ansatt i Det hvite hus, nemlig Monica Lewinsky. De ble kjent mens de begge jobbet i Pentagon sitt kontor for offentlige anliggender. Etter at Lewinsky fortalte Tripp at hun hadde vært i et seksuelt forhold med president Clinton begynte Tripp i all hemmelighet å ta opp alle sine telefonsamtalene med Lewinsky samtidig som hun oppmuntret Lewinsky til å dokumentere alle mulige detaljer angående forholdet til presidenten. 

I januar 1998 ga Tripp de innspilte kassettene med telefonsamtalene med Lewinsky til riksadvokat Kenneth Starr i bytte mot immunitet mot en senere rettsforfølgelse. Tripp informerte også Kenneth Starr om eksistensen av en marineblå kjole som Lewinsky eide som skulle være tilsølt med Bill Clintons sæd. 

Mens Tripp hele tiden hevdet at hun handlet ut av «patriotiske plikt». Men de fleste amerikanerne har i meningsmålinger sagt at hun forrådte Lewinsky i håp om å bruke sin kunnskap om hennes forhold til presidenten for å kunne tjene mye penger på en eventuell bok eller film. 

Etter at Lewinsky-skandalen var over flyttet Tripp til Nord-Virginia og fikk en omfattende operasjon med plastisk kirurgi. Hun ble gift med den tyske arkitekten Dieter Rausch i 2004 og hun åpnet sammen med sin nye ektemann en helårs julebutikk som ble kalt Christmas Sleigh.

I 2018 fremstod Tripp i offentligheten med en første offentlige fremtreden initiert av henne selv siden 2000 og sa at hun hadde vært «offer for 'a real high-tech lynching'» (en høyteknologisk lynsjing).

## Referanser

## Litteratur
* Johnson,  Scott P. (2010): «Linda Tripp (Biography)» i: *Trials of the Century: An Encyclopedia of Popular Culture and the Law*, bind 1, ABC-CLIO. s. 654–655.

## Eksterne lenker
* 
*  Avskrift fra intervju av Larry King 1. desember 2003, CNN
Paula Jones

**Paula Jones** (født Paula Rosalee Corbin 17. september 1966 i Arkansas i USA) er en tidligere offentlig ansatt i delstaten Arkansas som saksøkte daværende president Bill Clinton for seksuell trakassering. 

Grunnlaget for søksmålet var at samtidig som Jones jobbet for Clinton da han satt som guvernør i Arkansas skulle ha blitt invitert inn på et hotellrom av Clinton der han skulle ha tatt av seg buksene, eksponert seg og spurt om seksuelle tjenester fra henne. 

Retten avviste søksmålet hennes før det kom til rettssak med den begrunnelse at Jones ikke klarte å påvise noen skader eller traumer på grunn av denne hendelsen. Men selv om det ikke kom til noen rettssak, inngikk Clinton et forlik ved å godta å betale Jones en sum på 850 000 dollar.

## Eksterne lenker
*
Jungeltelegraf

**Jungeltelegrafen** beskriver spredning av informasjon fra person til person. Opprinnelig ble uttrykket kun brukt om muntlig kommunikasjon, men i dag brukes det om andre former for kommunikasjon, slik som tekstmeldinger, lynmeldinger eller e-post. På engelsk brukes uttrykket **«word of mouth»** for å beskrive det samme fenomenet. 

## Markedsføring gjennom jungeltelegrafen
I den senere tid har jungeltelegrafen blitt et populært virkemiddel i markedsføring. Eksempelvis bruker kommunikasjonsbyråer grasrotengasjement, bloggere og andre for å starte samtaler og diskusjoner om et bestemt tema i de sosiale mediene.

## Se også
*Viralmarkedsføring

## Referanser
Freital

**Freital** er en større kretsby i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen, Byen har 39&nbsp;037 innbyggere (31. desember 2008).

Freital var kretshovedstad i Kreis Freital fra 1952 til 1990, og i Landkreis Freital fra 1990 til 1994. Fra 1. august 1994 frem til 1. august 2008 var byen innlemmet i Weißeritzkreis, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Sächsische Schweiz-Osterzgebirge.

## Bilder

File:Freital Weißeritz.jpg|Freital ved elven Weißeritz
File:Freital-Döhlen, town hall - d.jpg|Rådhuset i Döhlen
File:Freital-Rathaus.jpg|Rådhuset i Freital
File:Schloss Burgk Freital 11.JPG|Slottet Burgk
File:Church Freital-Deuben1.JPG|Kristuskirken
File:Bahnhof Potschappel.JPG|Potschappel jernbanestasjon


## Referanser


## Eksterne lenker
*
Psoquillidae

* *[[Balliella]]*
* *[[Eosilla]]*
* *[[Psoquilla]]*
* *[[Rhyopsocidus]]*
* *[[Rhyopsocoides]]*
* *[[Rhyopsoculus]]*
* *[[Rhyopsocus]]*

**Psoquillidae** er gruppe svært små insekter som tilhører gruppen støvlus (Psocoptera).  De er ikke parasitter men lever av ulikt organisk materiale. 

 

## Utseende
Disse støvlusene kan ha fullt utviklede eller mer eller mindre reduserte vinger. Antennene består av mer enn 20 ledd, disse har ikke ringmønster. Føttene er tre-leddete. Vingene har tydelige årer, vingemerket er ikke fortykket. Årene CuP og A1 (i vingens bakre del) møtes ikke ved vingekanten.

## Levevis
Lite er kjent om biologien til denne gruppen.

## Utbredelse
Familien ser ut til å være utbredt i alle verdensdeler, hyppigst i varme områder.

## Systematisk inndeling

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Støvlus]]** (Psocoptera)
***** Underorden **[[Trogiomorpha]]** 
****** familie Psoquillidae
******* *[[Balliella ealensis]]*
******* slekten *[[Eosilla]]* – 2 arter
******* slekten *[[Psoquilla]]* Hagen, 1865 – 2 arter. I Europa:
******** *[[Psoquilla marginepunctata]]* Hagen, 1865
******* *[[Rhyopsocidus niger]]*
******* *[[Rhyopsocoides typhicolus]]* García Aldrete, 2006
******* *[[Rhyopsoculus mexicanus]]*
******* slekten *[[Rhyopsocus]]* Hagen, 1876 – 21 arter. I Europa:
******** *[[Rhyopsocus disparilis]]* (Pearman, 1931)
******** *[[Rhyopsocus peregrinus]]* (Pearman, 1929)

## Kilder
* Ottesen, P.S. (red.) 1993 *Norske Insektfamilier og deres artsantall*. NINA utredning 055, 40 sider.
* Anonby, J. 1988. ''Støvlus – Psocoptera. Presentasjon av en lite kjent insektorden''. Norsk entomologisk forening. Insekt-Nytt 13 (2) , side 5-10.
* Fauna Europaea, utbredelsesdatabase over europeiske dyr 
* Liste over artene, fra Psocodea species file online

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Psoquillidae (engelskspråklig)
Radebeul

**Radebeul** er en større kretsby i Landkreis Meißen i Direktionsbezirk Dresden i Fristaten Sachsen, Byen har 33&nbsp;387 innbyggere (31. desember 2008). I innbyggertall er byen den nest største og den med høyest folketetthet i kretsen. Sammen med Pirna, Freital og Meißen utgjør den en del av sentrum i tettstedet Dresden.

Radebeul var en større by i Kreis Dresden-Land fra 1952 til 1990, og i Landkreis Dresden-Land fra 1990 til 1996. Fra 1. januar 1996 frem til 1. august 2008 var byen innlemmet i Landkreis Meißen, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Meißen.

## Kulturhistorie

Fra 1960 til 2003 hadde en dukketeatersamling bygget opp av Otto Link permanente utstillingslokaler i en bygning kalt Hohenhaus i Radebeul. Denne samlingen er fra 2005 en del av Museum für Sächsische Volkskunst mit Puppentheatersammlung, med tilhold i Jägerhof i Dresden.

## Bilder

Friedenskirche Radebeul.jpg|Fredskirken
Radebeul Lutherkirche4.jpg|Lutherkirken
Schloss Wackerbarth.JPG|Wackerbarth slott
Hohenhaus rdbl.jpg|Hohenhaus Radebeul


## Referanser


## Eksterne lenker
*
Als het om de liefde gaat

**«Als het om de liefde gaat»** var Nederlands bidrag i Eurovision Song Contest 1972 og ble fremført på nederlandsk av duoen Sandra & Andres, Sandra Reemer og Dries Holten. Melodien ble skrevet av Dries Holten og teksten ble skrevet av Hans van Hemert.

Sangen er en duett, hvor sangerne gjør en rekke forsøk med å flørte med hverandre. De beskriver hvor vanskelig det er å være en ærlig person når alt handler om forførelse.

Sangen ble fremført som attende bidrag om kvelden 25. mars 1972 (etter Vicky Leandros' «Après toi). Da avstemningen var over hadde den fått 106 poeng, noe som gav den en fjerdeplass blant 18 deltakere.

Sandra & Andres spilte inn sangen på engelsk (som «What Do I Do?»), tysk (som «Was soll ich tun?») samt fransk (« C'est pour domain»).

## Norsk versjon
Eivind Torp har skrevet en norsk tekst. Den norske tittelen er «Sommeren er her». Grethe Kausland har spilt inn sangen. Den ble utgitt på singlen Triola TN&nbsp;631 i 1972.

## Referanser

* Eurovision Song Contest 1972
Lady (Lionel Richies sang)

**«Lady»** er en amerikansk sang med melodi og tekst av Lionel Richie, som ble gjort berømt av country- og popsangeren Kenny Rogers.

Rogers utgav den på singlen Liberty Records 1380 i september 1980. Produsent var Lionel Richie.

Rogers fortalte en gang en intervjuer: «Idéen var at Lionel ville komme fra R&B og jeg ville komme fra country, og vi ville møtes et eller annet sted i pop».

Suksessen med «Lady» viste seg å bli medvirkende for Rogers karriere. Produksjonsarbeidet med sangen var Richies første utenfor Commodores og bebudet hans suksess som soloartist i 1980-årene. Rogers var én av vokalistene på «We Are the World», som Richie var medopphavsmann til.

Den er listet som nummer 47 på *Billboard's All Time Top 100*.

## Norsk versjon
Philip A. Kruse har skrevet en norsk tekst. Den norske tittelen er også «Lady». Hans Petter Hansen utgav den på LP-platen *Lady* (Triola TNLP 79) fra 1981.

## Listeplasseringer

## Referanser
Arthur Johan Hertzberg

**Arthur Johan Hertzberg** (født 12. desember 1870 i Hamar, død 26. mars 1941 i Oslo) var en norsk kinamisjonær. 

## Biografi
Han var sønn av den kjente teologen og skolemannen og senere statsråd Nils Christian Egede Hertzberg som var førstelærer på Hamar seminar da Arthur Johan ble født. Men han var bare seks år da faren ble ekspedisjonssjef i Kirkedepartementet og fikk derfor sin oppvekst i Kristiania. Han ble student i 1889 og cand.real. i 1898. Året etter ble han utsendt til Kina av Kinamissionen for å arbeide som lærer ved Liangigai stasjon i Laohokow, hvor man hadde samlet misjonens skolearbeid.

I 1900 gikk han ut av NLM på grunn av ordinasjonsspørsmålet og ble da antatt av Det Norske Misjonsselskap. Han studerte deretter teologi ved Misjonsskolen i Stavanger og ble ordinert av biskop Arnoldus Hille i 1903. Samme år kom han tilbake til Kina. Fram til 1907 arbeidet han i Yiyang, deretter var han til 1913 styrer på Taohualun. I 1908 etablerte han middelskolen der. Den styrte han til 1923, da han ble lærer ved Taohwalun Lutheran College. Han kom hjem til Norge for godt i 1931.

Arthur Johan Hertzberg ble i 1900 gift med Fredrikke Mariane Johanne Øverland, født i Kvikne 22. juni 1873, død i Oslo 23. oktober 1930. Hun var datter av sokneprest Gerhard Andreas Øverland og hustru Cathrine Margrethe Cecilie Johanne, født Wisløff. Fredrikke var utdannet lærer. Et av barna deres var flygeren Jens Skjelderup Hertzberg (1909–1942). 

I 1922 kom heftet *Kinesergutten og korset* ut i Stavanger, skrevet av Arthur Hertzberg.

## Referanser


## Kilder
* *Norsk Misjonsleksikon* 1967 bind 2 spalte 232 
* *[[Hvem er Hvem]]* 1938 side 221
http://docplayer.me/68984613-Kjerkebla-kjerkebla-foto-bodil-hagen-for-torvastad-menighet-nr-argang-61.html
Samiske geografiske navn i Skjervøy

**Samiske geografiske navn i Skjervøy** (*knr 1941*) angir stedsnavn i Skjervøy kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.

De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Skjervøy kommune.

## Samiske stedsnavn

* Steder knyttet til forskjellig geografisk lokalitet har to oppføringer selv om navnene er like.
* Hver oppføring kan ha flere forskjellige navn.

## Eksterne lenker
* Sámi giellatekno: Sett om stadnamn
Kinas riksvei 209

**Kinas riksvei 209** (**G209**) løper fra Hohhot i Indre Mongolia og sørover helt til Beihai i den autonome region Guangxi. Den er  kilometer lang og løper fra inn i Shanxi, Henan, Hubei, Hunan og til slutt inn i Guangxi.

Selv om den har status som riksvei har G209 en ujevn og flere steder heller svak standard. Et eksempel på dårlig veistandard er (2009) en seksjon på 20 km nord for Badong, der den er en svært dårlig grusvei. 

## Rute og distanser

## Billedgalleri (nord til sør)

Fil:G209-Yema-He-Shengli-Qiao-bridge-5459.jpg|Seiersbroen (bygd 1970, ved elven Yema He, sør for Hongping i Shennongjia) feirer kulturrevolusjonen
Fil:Shennongjia-Hongping-zhen-Wenshui-cun-5379.jpg|Veiarbeider... (landsbyen Wenshui)
Fil:Shennongjia-G209-hairpin-turn-mirror-5464.jpg|Hårnålssvinger med speil på en seksjon med god standard sør for Yazikoukrysset (hovedveien mot Shennongjia nasjonale naturreservat.)
John M. Spratt

**John McKee Spratt jr.** (1942–2024) var en amerikansk politiker som satt i Representantenes hus. Han var innvalgt for demokratene i Sør-Carolinas femte distrikt, og satt fran 3. januar 1983 til 3. januar 2011. Han ledet blant annet U.S. House Committee on the Budget (Representantenes hus' budsjettkomite).

## Referanser


## Eksterne lenker
*
Coswig (Sachsen)

**Coswig** er en større kretsby i Landkreis Meißen i Direktionsbezirk Dresden i Fristaten Sachsen. Byen ligger langs elven Elben nord for Dresden, og har vokst sammen med byen Radebeul. Byen Coswig har 21&nbsp;853 innbyggere (31. desember 2008). 

Coswig var en større by i Kreis Meißen fra 1952 til 1990, og i Landkreis Meißen fra 1990 til 1996. Fra 1. januar 1996 frem til 1. august 2008 var byen innlemmet i Landkreis Meißen, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Meißen.

## Bilder

Coswig Rathaus.JPG|Rådhuset
Alte Kirche Coswig.jpg|Den gamle kirken fra 1497
Coswig Peter-Pauls-Kirche.JPG|Peter-Paulus-kirken
Brockwitz Kirche 1.JPG|Brockwitz kirke
Park Villa Theresa Coswig.jpg|Villa Teresa-parken
Villa Teresa Coswig.jpg|Villa Teresa


## Referanser


## Eksterne lenker
*
Horinger

**Horinger** (kinesisk: 和林格尔县; pinyin: *Hélíngé'ěr Xiàn*) er et fylke i byprefekturet Hohhot i Indre Mongolia i Folkerepublikken Kina.

Det hadde  innbyggere i 1999.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

## Referanser


## Eksterne lenker
* Lokalregjeringens side
Jim Clyburn

**James Enos «Jim» Clyburn** (født 21. juli 1940 i Sumter, Sør-Carolina) er en amerikansk politiker som sitter i Representantenes hus. Han er innvalgt for Demokratene i Sør-Carolinas sjette distrikt, og har sittet der siden 3. januar 1993. Han var innpisker for Demokratene fra 2007 til 2011, og er den tredje høyest rangerte demokraten i Representantens hus etter majoritetslederen Nancy Pelosi og Steny Hoyer.

## Referanser


## Eksterne lenker
* 
* U.S. Congressman James E. Clyburn – nettside
* House Majority Whip James E. Clyburn  – innpiskerside
* Jim Clyburn for U.S. Congress – valgkampside
Longshan

**Longshan** kan sikte til:

*Longshankulturen, en sen-neolittisk kultur i Kina
*Fylket Longshan i provinsen Hunan i Folkerepublikken Kina
*Bydistriktet Longshan i byprefekturet Liaoyuan i provinsen Jilin i Kina
*Longshantempelet, fem templer i Taiwan
Crimmitschau

**Crimmitschau** er en større kretsby i Landkreis Zwickau i Direktionsbezirk Chemnitz i Fristaten Sachsen. Crimmitschau var en større by i Kreis Werdau fra 1952 til 1990, og i Landkreis werdau fra 1990 til 1994. Fra 1. august 1994 frem til 1. august 2008 var byen innlemmet i Landkreis Zwickauer Land, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i Landkreis Zwickau.

## Bilder

File:Roter Turm Crimmitschau.jpg|Det røde tårnet
File:St. Johanniskirche Crimmitschau.jpg|Johanniskirken
File:Rathaus Crimmitschau.JPG|Rådhuset
File:Castle Blankenhain - main castle (aka).jpg|Blankenhain slott
File:Stadtkirche Crimmitschau.JPG|Laurentiuskirken


## Referanser


## Eksterne lenker
*
Last Night I Had the Strangest Dream

**«Last Night I Had the Strangest Dream»** er en amerikansk fredssang fra 1950 med melodi og tekst av Ed McCurdy. 

Viktige engelskspråklige versjoner har blant annet blitt spilt inn av Joan Baez, Johnny Cash, Mason Proffit samt Simon & Garfunkel.

Cornelis Vreeswijk har skrevet den svenske teksten («I natt jag drömde»).

## Svenske versjoner
Den finnes i svenske innspillinger med blant annet Sten & Stanley, Cornelis Vreeswijk og Ann-Louise Hanson. Ann-Louise Hansons versjon lå på en åttende respektive niendeplass under et to uker langt besøk på Svensktoppen 4.-10. april 1965. Størst fremgang med sangen hadde imidlertid gruppen Hep Stars, som lå på Svensktoppen i sytten uker med den i perioden 7. januar-29. april 1967, hvorav flere uker som nummer én. Den ble utgitt på singlen Olga Records SO 29.

Birgitte Grimstad til eget gitarakkompagnement spilte den inn på LP-platen *Utdrag fra Aulakonserten* (RCA LPNE&nbsp;53) i 1967.

Melodien ble i 1998 spilt inn av Göteborgs Symfonietta i instrumentalt arrangement av Tomas Blank, som også dirigerte. Denne innspillingen har ofte blitt spilt på radio.

## Norske versjoner
Cornelis Vreeswijk og Per Johan Skjærstad er kreditert for den norske teksten. På norsk bærer den tittelen «I natt jeg drømte». 
Ivar Medaas skrev en nynorsk tekst, også den basert på Cornelis Vreeswijks svenske. Denne hadde tittelen «Draumen om fred».

### Innspillinger
*Helge Borglund. Utgitt på LP-platen *Langt mot vest* (Polydor 829&nbsp;699-2) i 1982.
*Vestlandsduoen (Kari og Ivar Medaas), A-side på singel 1965.

## Referanser
Skulpturparken i Dazu

**Dazu-skulpturparken** () er en rekke kinesiske religiøse skulpturer og helleristninger, påbegynt tilbake til 600-tallet og utført Under Tang-dynastiet og påfølgende århundrer. Skulpturene er påvirket av buddhistisk, konfuciansk og taoistisk tro. Skulpturene ligger innenfor dagens provinsgrenser til Chongqing. Stedet ble i 1999 utropt til verdensarv av UNESCO. Stedet ble bevart for ettertiden fordi det lå utilgjengelig til under ødeleggelsene under kulturrevolusjonen og ble først åpnet for ikke-kinesiske turister fra 1980-tallet. 

## Eksterne lenker
* UNESCO-side
Tongdao Dong

**Tongdao** (kinesisk: 通道侗族自治县; pinyin: *Tōngdào dòngzú Zìzhìxiàn*) er et autonomt fylke for dongfolket i byprefekturet Huaihua i provinsen Hunan i Folkerepublikken Kina. 

Befolkningen var på  innbyggere i 1999.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i havnebyen Beihai i Guangxi.

## Referanser


## Eksterne lenker
* Informasjonsside
Leif A. Lier

**Leif Arvid Lier** (født 1. juli 1939) er en norsk privatetterforsker og tidligere etterforskningsleder i Oslo-politiet. 

Han ledet blant annet etterforskningen i forbindelse med tyveriet av «Skrik» i 1994.
Under rettssaken kom det fram at Lier hadde gitt torpedoen Jan Kvalen i oppdrag å skaffe maleriet tilbake. Kvalen hevdet at han skapte så mye panikk i miljøet som stod bak tyveriet av Skrik at det ble reddet. Kvalens vitnemål førte til at Pål Enger ble fengslet som hovedansvarlig for forbrytelsen. Da Kvalen i 2006 stod fram i media og fremmet krav om dusøren på 200 000 kroner forsikringsselskapet Storebrand hadde utlovet til den som sørget for at Skrik kom til rette, ble kravet imidlertid avvist av Lier med en uttalelse der han forklarte at Kvalen er politivennlig og jobbet mye for politiet, men at han i denne saken ikke bidro med noe.

Leif A. Lier er far til forfatteren Stein Morten Lier. De to utgav boken *En reisende i drap* i 2002, som er en biografi om Lier. En annen sønn er Curt Andre Lier, f. 1964, tidligere seksjonssjef i Oslo Politidistrikt, nå president i Norges Juristforbund. Han er medlem av Den norske frimurerorden.

## Referanser


## Eksterne lenker
*
Bare Belle – En seriemorder fra Selbu

***Bare Belle – En seriemorder fra Selbu*** er en dokumentar av Anne Berit Vestby om den kvinnelige seriemorderen Belle Gunness fra Selbu. Vestby, som selv er fra Selbu, brukte 5 år på å samle informasjon og nøste opp tråder i historien. 

Filmen hadde premiere på TV 2 i 2006.

Den fikk terningkast 5 av avisene *[[Dagbladet]]* og *[[Aftenposten]]*.  

Filmen ble ikke plukket ut til Kortfilmfestivalen i Grimstad, men vist på AFI Docs-festivalen i Silver Spring, Maryland. 

## Referanser


## Eksterne lenker
*
Let Me Be the One

**«Let Me Be the One»** (norsk oversettelse: *la meg være den*) er en britisk popsang fra 1975 med The Shadows. Melodi og tekst er skrevet av Paul Curtis. Den var Storbritannias bidrag i Eurovision Song Contest 1975, der den endte på en andreplass.

## Om sangen
BBC hadde valgt The Shadows til å representere Storbritannia i Eurovision Song Contest 1975 i Stockholm. I den britiske finalen 15. februar 1975 fremførte bandet seks låter, og «Let Me Be the One» ble kåret til vinner gjennom en postkortavstemning. 

I den internasjonale finalen 22. mars 1975, var sangen det niende bidraget på scenen – etter  Jugoslavias Pepil In Kri med «Dan ljubezni», og før Maltas Renato med «Singing This Song». I avstemning fikk sangen 138 poeng og endte på andreplass blant 19 deltakerland. 

The Shadows ga ut «Let Me Be the One» på singelen EMI 2269. Den var arrangert og produsert av gruppen selv. 

## Norsk versjon
Philip A. Kruse har skrevet en norsk tekst. Den norske tittelen er «La det være meg». 

### Innspilling
*Svenn-Erik Fjeldberg med Einar Jemtlands kor og orkester. Utgitt på singlen EMI 7E 006-39087 i 1975.

## Listeplasseringer

## Referanser
Urnesmedaljen

**Urnesmedaljen** er en utmerkelse tildelt av Fortidsminneforeningen. Den er organisasjonens høyeste hedersbevisning. Tildeling skjer etter statutter fastsatt av representantskapet i Fortidsminneforeningen. Medaljen tildeles for innsats for foreningen og for arbeid med vern av kulturminner.

## Mottagere
Listen ajourført etter Foreningens medlemsblad 

1965
*Martin Hannisdahl, Bergen
1967
*Cato Enger, Oslo
1969
*Knut Robberstad, jurist og professor, Oslo
*Reidar Kjellberg, kunsthistoriker, direktør ved Norsk Folkemuseum, Oslo
*Kristian Bonnevie Bjerknes, arkitekt og konservator, Bergen
*Erling Gjone, arkitekt og professor, Trondheim
1971
*Bernt Heiberg, arkitekt, Oslo
1973
*Einar Heden, Stavanger
*Christian Poppe, Arendal
1977
*Bjørn Bjørnseth, Oslo
*Arne Berg, Oslo
1981
*Unnleiv Bergsgard, Stavanger
*Peter Helland-Hansen, Bergen
1982
*Anne Lise Aas, Oslo
1987
*Hans Emil Lidén, Bergen
*Else Rønnevig, Lillesand
*Mari Kollandsrud, Oslo
*Christian Sulheim, Lom
1988
*Johan Gram, Oslo
*Jo Sellæg, Drammen
1991
*Stephan Tschudi-Madsen, kunsthistoriker og riksantikvar, Oslo
1996
*Dag Myklebust, kunsthistoriker, Oslo
1999
*Sigrid Christie, kunsthistoriker, Oslo
*Håkon Christie, arkitekt, Oslo
2002
*Ernst Ivar Tønseth, Røros
2006
*Morten Wessel Krogstad, Oslo
2008
*Marianne Roald Ytterdal, Ålesund
2009
*Per Jonas Nordhagen, Bergen
2010
*Nils Marstein, Oslo
2012
*Helge Schjelderup, Stavanger
2013
*Torborg Edith Strand, arkivmedarbeider hos Riksantikvaren, Oslo
*Arne Lie Christensen, kulturhistoriker, Oslo
*Eli-Sofie Thorne, Drammen
2017
*Kolbein Dahle, Steinkjer
*Leif Kahrs Jæger, Bergen
2018
*Nils Georg Brekke, Os
*Jon Brænne, Oslo 
2019
*Hans Marumsrud, tradisjonstømrer
*Marit Bøen, tilsynshavar ved Urnes stavkirke
*Lars Roede, Oslo 
*Jon Bojer Godal, forstmann, håndverkshistoriker

## Referanser
Broken Bells

**Broken Bells** er en amerikansk indierockgruppe med artist-produsent Danger Mouse (kreditert under hans ekte navn, Brian Burton) og James Mercer, vokalist og gitarist i indierockgruppen The Shins. Prosjektet ble først annonsert tirsdag den 29. september 2009. De to bestemte seg for å jobbe sammen etter å ha møttes under en dansk musikkfestival i 2004, hvor de fant ut at de begge var fans av den andres arbeid. Mercer og Burton begynte å spille inn musikk i all hemmelighet i Burtons studio i Los Angeles i mars 2008, og beskrev materialet sitt som «melodisk, men også eksperimentelt».

Den 14. desember gav bandet ut sin første oppdatering på mail, hvor det stod 'The High Road is hard to find' i binærkode, med en lenke til bandets hjemmeside, som nå hadde et nytt fargeskjema, for flere detaljer. Morgenen den 21. desember ble det sendt ut nok en mail, som annonserte debutsingelen deres, «The High Road», samt en lenke med gratis nedlasting på den offisielle siden deres. Debutalbumet deres, med samme navn som bandet, gis ut i USA den 9. mars 2010.

## Diskografi
### Album
**[[Broken Bells (album)|Broken Bells]]* (2010)
*After The Disco (2014)

### Singler
* "The High Road" (2009), #36 Billboard Alternative Songs
* "Vaporize" (2010)

## Referanser


## Eksterne lenker
* 
* 
* 
*  MySpace
Akademisk forum

**Akademisk forum** (tidligere **Professorforeningen**) er en forening for faste vitenskapelig ansatte ved Universitetet i Oslo. Organisasjonen var tidligere en organisasjon for professorene ved universitetet. Den skiftet navn til Akademisk forum og ble åpnet for andre enn professorer i 2006. Det nåværende styret består av Johan Frederik Storm (leder), Mads Andenæs og Andreas Føllesdal.

## Formenn for Professorforeningen og Akademisk forum
*Sigurd Skirbekk (2002–2004)
*Kolbjørn Hagen
*Vigdis Ystad (–2006)
*Knut Bjørlykke (2006–)
*Kristian Gundersen'
*Mads Andenæs  
*Johan Frederik Storm

## Se også
*Foreningen av vitenskapelige tjenestemenn, en forening for andre vitenskapelige ansatte enn professorer, grunnlagt 1936

## Referanser
Ghostbusters II

***Ghostbusters II*** er en amerikansk skrekk-komedie fra 1989 med Bill Murray, Dan Aykroyd, Harold Ramis, Rick Moranis, Sigourney Weaver, Annie Potts, og Ernie Hudson i hovedrollene. Regi er ved Ivan Reitman. Handlingen er lagt til fem år etter den forrige filmen, og handler om Dr. Peter Venkman (Murray), Dr. Raymond Stantz (Aykroyd) og Dr. Egon Spengler (Ramis) som er ghostbusters og fortsetter jakten på spøkelser og demoner og nå skal de jakte på «the Slimer» og en gjeng andre overnaturlige skapninger. 

## Handling
Fem år etter å ha reddet New York City fra ødeleggelse av halvguden Gozer, har Ghostbusters blitt saksøkt for alle skadene de har påført byen. Dette har forhindret gruppen fra å undersøke andre overnaturlige krefter de har hørt om, og tvunget dem til å avslutte hele virksomheten sin. Dana Barrett, Peters eks-kjæreste, har et spedbarn som heter Oscar. Hun henvender seg til Ghostbusters for å få hjelp etter at Oscars barnevogn ruller, tilsynelatende av seg selv, inn i et travelt veikryss. 

Museet hun arbeider ved har et portrett av Vigo the Carpathian, en brutal tyrann og mektig tryllekunstner fra det sekstende århundre. Han tar kontroll over Danas sjef Janosz Poha. Vigo beordrer Janosz å ofre et spedbarn til ham, slik at han kan unnslippe fra maleriet og leve igjen for å erobre verden. Janosz velger Oscar som offer. I mellomtiden graver Ghostbusters ut veikrysset som Oscars barnevogn rullet ut i, og de oppdager en elv av slim under veien. Raymond blir angrepet av slimet og ødelegger ved et uhell et rør som faller ned på en kraftledning og forårsaker strømbrudd over hele byen. Ghostbusters blir arrestert og havner i en rettssak for alle skadene. I rettssalen presenteres slimprøven som tilkaller spøkelsene til to brødre som tidligere ble dømt til døden. Ghostbusters klarer å fange spøkelsene som motydelse for at alle anklagene mot Ghostbusters blir droppet.

En sen kveld invaderer slimet Danas leilighet, og angriper henne og Oscar. Hun søker tilflukt hos Peter, og de gjenoppliver forholdet sitt. Ghostbusters oppdager at slimet reagerer på følelsene til mennesker, og de tror at det har styrket seg på grunn av befolkningens negative holdninger. En ånd i form av Janosz kidnapper Oscar, og Dana forfølger dem til museet. På nyttårsaften stiger slimet opp til gatene og forårsaker utbredt kaos. Ghostbusters er nødt til å finne et positivt symbol for å samle innbyggerne og svekke slimet, og de bruker positivt-ladet slim for å animere Frihetsgudinnen og lede slimet gjennom gatene til museet. Der må de forsøke å hindre Vigo fra å fullføre sin besettelse av Oscar, og få ham tilbake inn i maleriet.

## Skuespillere
* Bill Murray som Peter Venkman
* Dan Aykroyd som Raymond Stantz
* Sigourney Weaver som Dana Barrett
* Harold Ramis som Egon Spengler
* Rick Moranis som Louis Tully
* Ernie Hudson som Winston Zeddemore
* Annie Potts som Janine Melnitz
* Peter MacNicol som Janosz Poha
* Kurt Fuller som Jack Hardemeyer
* David Margulies som borgermester Lenny Clotch
* Harris Yulin som dommer Stephen Wexler
* Janet Margolin som aktor

## Referanser


## Eksterne lenker
*
Prins Eugen-medaljen

**Prins Eugen-medaljen** er en svensk medalje som tildeles av Sveriges konge for fremragende kunstnerisk virke. Medaljen ble innstiftet av kong Gustav V i anledning prins Eugens 80-årsdag 1. august 1945. Tildeling kunngjøres 5. november, på den såkalte Eugendagen, som feires til minne om «kunstnerprinsen».

## Kongelige medaljer
Prins Eugen-medaljen er, sammen med Serafimermedaljen, H.M. Kongens medalje, Medaljen Litteris et Artibus og Prins Carl-medaljen, en av de kongelige medaljer, som i Sverige tildeles i hoffprotokoll. 

## Utforming
Prins Eugen-medaljen er i forgylt sølv og bærer på advers prinsens portrett. Medaljen er i 8. størrelse i det svenske systemet for medaljestørrelser. Den er opphengt i et hvitt bånd med bred gul midtstripe og smale blå kantstriper.

## Tildeling
Prins Eugen-medaljen kan tildeles svenske og nordiske kunstnere, arkitekter eller kunsthåndverkere. Medaljen kan årlig tildeles maksimalt tre svensker og en fra hvert av de andre nordiske land.

## Norske mottagere
Prins Eugen-medaljen er tildelt en rekke nordmenn:

## Alle mottagere

## Referanser


## Eksterne lenker
* Prins Eugen-medaljen, Det svenske kongehuset
Samiske geografiske navn i Lavangen

**Samiske geografiske navn i Lavangen** (*knr 1920*) angir stedsnavn i Lavangen kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.

De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Lavangen kommune.

## Samiske stedsnavn

* Steder knyttet til forskjellig geografisk lokalitet har to oppføringer selv om navnene er like.
* Hver oppføring kan ha flere forskjellige navn.

## Eksterne lenker
* Sámi giellatekno: Sett om stadnamn
Markkleeberg

**Markkleeberg** er en større by i Landkreis Leipzig i Direktionsbezirk Leipzig i  Fristaten Sachsen. Byen ble opprettet i 1934 gjennom en sammenslåing av de to byene  Oetzsch-Markkleeberg og Gautzsch. Markkleeberg har 24&nbsp;020 innbyggere (31. desember 2008). 

Markkleeberg var en by i Kreis Leipzig-Land fra 1952 til 1990, og i Landkreis Leipzig-Land fra den 1990 til 1994. Fra 1. august 1994 frem til 1. august 2008 var byen innlemmet i Landkreis Leipziger Land, som oppstod gjennom en sammenslåing av kretser i forbindelse med kretsreformen i Sachsen i 1994 og 1996, og deretter siden 1. august 2008 i den utvidede Landkreis Leipzig.

## Bilder

File:Wachau-Mai-2009 065.jpg|Ruinen av sognekirken i Wachau. Kirken ble først nevnt i 1393. Den ble ødelagt av en bombe under andre verdenskrig.
File:Wasserturm-Markkleeberg.jpg|Vanntårnet fra 1902.


## Referanser


## Eksterne lenker
*
Lasse Paakkonen

**Lasse Paakkonen** (født 8. juli 1986) er en finsk langrennsløper.

## Karriere

Paakkonen debuterte i verdenscupen i langrenn 29. november 2008, og hans beste individuelle verdenscup-plassering er en 15.-plass i sprint fristil fra 2009.

Han representerte Finland under Vinter-OL 2010 hvor han deltok i lagsprint sammen med Ville Nousiainen.

### Olympiske resultater
**[[Vinter-OL 2010|Vancouver 2010]]**
* Lagsprint, fristil: 10.-plass

### Sammenlagtresultater i verdenscupen i langrenn

## Referanser


## Eksterne lenker
*
Hodelag

**Hodelag**, også kalt **huelag, hulag, hodetøy** og **[[bissel]]**, er den delen av seletøyet som hester har over hodet. Det består av lærtøy med munnbitt og brukes til å styre en hest. Lærtøyet består av nakkestykke, pannebånd, sidestykker, kjeverem, nesebånd, og for ridehester tøyler, for kjørehester tømmer. For kjørebruk kommer i tillegg ofte skylapper og opptømmer. Som bitt anvendes trinse, eller stang og trinse, stang alene, undertiden i formen pelhamstang.

Med hodelaget kan man kommunisere med hesten og styre den gjennom tøylene, remmer som rytteren holder i hånden. Et vanlig, klassisk hodelag består av en seks deler; en neserem, hakrem, to sidestykker, nakkerem og en pannerem. Bittet er festet til sidestykkene og til en tøyle. Et bittløst hodelag er et hodelag som ikke har bitt. Det finnes flere ulike typer av disse, for eksempel bosal og sidepull. «Hackamore» er et alternativ til bitt hvor «hacken» festes til sidestykkene. 

Neserem er den delen av hodelaget som går på tvers av neseryggen horisontalt. Det finnes mange ulike typer, i den engelske ridestilen er *Aachennesereimen* den mest utbredte. Denne neseremmen kan også være festet med en nedre neserem, denne nedre neseremmen hjelper til med å stabilisere bittet og hindre hesten i å gape. 

Hodelag må ikke forveksles med grime, da hodelag brukes under ridning, men grima brukes under pussing og så videre. Naturligvis kan man bruke grime under ridning ved å feste leietau til grima, men hodelag er mer egnet til det. 

## Se også
* Bissel
* Grime
* Tøyler
* Seletøy

## Referanser
Pjotr Sedov

**Pjotr Nikolajevitsj Sedov** (russisk: Пётр Николаевич Седов; født 24. august 1990) er en russisk langrennsløper.

Han debuterte i verdenscupen i langrenn 8. mars 2009, og hans beste individuelle verdenscup-plassering er en 8.-plass i 15&nbsp;km fri teknikk fra 2010.

Sedov representerte Russland under Vinter-OL 2010.

## Olympiske resultater
**[[Vinter-OL 2010|Vancouver 2010]]**
* 15 kilometer, fristil: 26.-plass
* 50 kilometer, klassisk: 24.-plass
* 4 x 10 kilometer stafett: 8.-plass

## Referanser


## Eksterne lenker
*
Engelberg

**Engelberg** er en landsby og en kommune i kantonen Obwalden i Sveits. Kommunen er en eksklave som er atskilt fra resten av Obwalden av kantonen Nidwalden. Engelberg grenser dessuten til kantonene Uri og Bern. Engelberg ligger i Uri-Alpene. De nærmeste større byene er Luzern og Zürich. Kommunen har 4 230 innbyggere (2021). Mesteparten av befolkningen er tysktalende.

## Historie
Benediktinerklosteret Engelberg ble grunnlagt i 1120 og ble snart den selvstendige fyrstedømme Engelberg. Under påvirkning av den franske revolusjonen gikk statsmakten i Engelberg i 1798 over til innbyggerne i dalen, og Engelberg var en selvstendig republikk frem til 1805. Da ble dalen forent med Nidwalden og dermed en del av Sveits. I 1815 valgte innbyggerne å slå seg sammen med Obwalden.

## Geografi
Landsbyen Engelberg ligger på ca. 1000 meters høyde over havet, ved den midterste delen av elven Engelberger Aa. I tillegg omfatter også Engelberg kommune landsbyene Obermatt og Grafenort ved den nedre delen av elven.

Det ligger flere innsjøer i området, som Engstlensee, Trübsee,Tannensee og Melchsee.

Det mest kjente fjellet i Engelberg er Titlis.

## Turisme
Området er om vinteren et alpint senter og om sommeren benyttes det av fotturister og syklister.

Det er mer enn 40 taubaner i Engelberg-dalen. Disse taubanene er i tillegg til å benyttes av turistene også fremkomstmiddel for de som bor i dalen, som skolevei og til frakt av forsyninger. To av de mest kjente taubanene er Gerschnialp banen og Titlis Rotair.

## Sport
Hoppbakken Gross-Titlis ligger i Engelberg. Her ble hopp lagkonkurranse i ski-VM 1984 avholdt, og det avholdes årlig renn i verdenscupen. Engelberg var arena for VM i alpint 1938 og har også vært arena for verdenscupen i langrenn. EM i curling 1989 ble arrangert her.

## Referanser


## Eksterne lenker
* 
*  Turistinformasjon
Reichenbach im Vogtland

**Reichenbach im Vogtland** er en større by i Vogtlandkreis i Direktionsbezirk Chemnitz i  Fristaten Sachsen omkring 18 km fra Plauen og 19 km fra Zwickau. Byen har 20&nbsp;746 innbyggere (31. desember 2008). 

Reichenbach im Vogtland var en by i Kreis Reichenbach fra 1952 til 1990, og i Landkreis Reichenbach fra den 1990 til 1996. Den 1. januar 1996 ble den innlemmet i Vogtlandkreis.

## Bilder

File:Reichenbach - Peter Paul church 2009 1 (aka).jpg|Peter og Pauluskirken
File:Göltzschtalbrücke-2.jpg|Göltzschtalbroen
File:Reichenbach Vogtland Neuberinhaus.jpg|Teater- og konserthuset


## Referanser


## Eksterne lenker
*
Team Tufte

**Team Tufte** var et norsk roteam etablert høsten 2008 bestående av de beste tungvektsroerne i Norge. Initiativtaker var Olaf Tufte i samarbeid med Norges Roforbund. Målet med teamet var å trene norske roere slik at de kunne oppnå gode internasjonale resultater. Norske roere har vunnet mange olympiske medaljer siden sommer-OL i 1972. Prosjektet er siden avsluttet. 

## Team Tufte
*Olaf Tufte, Horten Roklubb
*Bjørn Jostein Singstad, Horten Roklubb
*Truls Albert, Kristiansand Roklubb
*Nils-Jakob Hoff, Fana Roklubb
*Hans-Gunnar Grepperud, Ormsund Roklub
*Kjetil Borch, Horten Roklubb

## Eksterne lenker
* Team Tuftes nettsted
James Southam

**James Southam** (født 5. juni 1978 i Anchorage) er en amerikansk tidligere langrennsløper.

Han debuterte i verdenscupen i langrenn 10. januar 2001, og hans beste individuelle verdenscup-plassering er en 22.-plass i 30 km dobbel jaktstart fra 2009. 

Southam representerte USA under Vinter-OL 2006 og 2010. Han har deltatt i tre Ski-VM og han har to nasjonale gull fra 2009 og 2010.

## Olympiske resultater

**[[Vinter-OL 2006|Torino 2006]]**

* 30 km dobbel jaktstart: 43.-plass
* 50 km fristil: Fullførte ikke

**[[Vinter-OL 2010|Vancouver 2010]]**
* 15 km, fristil: 48.-plass
* 50 km, klassisk: 28.-plass
* 30 km dobbel jaktstart: 34.-plass

## Referanser


## Eksterne lenker
*
Samiske geografiske navn (Alta)

**Samiske geografiske navn i Alta** (*knr 2012*) angir stedsnavn i Alta kommune som har en samisk form. Da stedsnavn kan referere til geografiske områder av noe utstrekning så kan de dekke flere kommuner.

De samiske stedsnavnene kan angis på forskjellig vis der det er etablert former på flere samiske språk (se kartet nede til høyre). I Alta kommune brukes bare nordsamisk.

## Samiske stedsnavn

* Steder knyttet til forskjellig geografisk lokalitet har to oppføringer selv om navnene er like.
* Hver oppføring kan ha flere forskjellige navn.

## Eksterne lenker
* Sámi giellatekno: Sett om stadnamn
Songstadtunnelen

**Songstadtunnelen I og II **er to veitunneler på Hardangervegen  i Bergen i Vestland fylke. Tunnelene er totalt 651 meter lang hvorav hver av dem er henholdsvis 279 meter og 310 meter med en kort åpning der den går over elven i Songstaddalen. Tunnelene har to kjørebaner. De åpnet 25. juni 1971. 

Tunnelene har sitt vestre utløp like ved oppkjøringsrampen til   Osterøybrua.

Omkjøringsmulighet er via Romslovegen hvor man tar av ved Takvamtunnelen fra vest eller via Risnesvegen på Romslo eller   Trengereidsvingane fra østlig retning.

## Trafikkutvikling
Årsdøgntrafikken i tunnelen etter 2010.

## Se også
*Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@-19756,6737113,11/vegobjekt:82288106:008ec2:67)
Königspitze

**Königspitze** (tysk, eller **Gran Zebrù** på italiensk) er et 3&nbsp;851 moh høyt fjell i Ortlergruppen på grensen mellom Syd-Tirol og  provinsen Sondrio i Lombardia. Königspitze er Syd-Tirols nest høyeste fjell, etter Ortler.

Den første bekreftede bestigningen gjorde Francis Fox Tuckett, Edward N. Buxton og brødrene Michel og Franz Biner 3. august 1864. Stephan Steinberger hevdet ti år før (24. august 1854) å ha nådd toppen over sydvestflanken, men på grunn av manglende bevis blir denne bestigningen sterkt betvilt.  

Den mektige snøskavlen «Schaumrolle» («Rullekaka») på Königspitzes nordøstvegg brast andre pinsedag 2001, noe som man regner med skyldes global oppvarming, og Königspitzes tidligere så kritthvite utseende ble dermed mindre spektakulær.
   
Normalruta (sydøstruta) til toppen går over et 30–42° bratt firnsnøfelt som ofte blir undervurdert.

## Referanser


## Eksterne lenker
* 
*  Turbeskrivelse for Königspitzes østvegg (østrenna) på www.bergsteigen.at
*  Gran Zebru (Koenig Spitze) på summitpost.org
Idun Industri

**Idun Industri AS** er en norsk leverandør av bakeingredienser, bake-off, emballasje, pynt og utstyr samt iskremtilbehør. Kundene er i hovedsak konditorier og bakerier, men deler av sortimentet leveres også gjennom grossister for storhusholdning og til dagligvarehandelen. Nesten halvparten av varene er produsert i egne fabrikker på Hvam og i Rakkestad.

Idun Industri eies av Orkla og er en del av Orkla Food Ingredients (OFI), som er en agent for bakeingredienser i Norden med salgs- og distribusjonsselskaper i 22 land.

**Produktområder**
* Gjær
* Bakehjelpemidler
* Brød- og kakemikser
* Commodities
* Konditoriprodukter
* Fylninger, syltetøy og bærmasser
* Mølle- og frøblandinger
* Margarin og fettprodukter
* Marsipan og masser
* Egg og konserveringsmidler
* Bake-off
* Emballasje og pynt

## Produksjonsanlegg
Idun har tre produksjonsanlegg i Norge:

* **Hvam** - Surdeigsfabrikk som produserer surdeig på bygg, havre, hvete, rug og spelt. 
* **Hvam** - Pulverproduksjon av kremer, bakehjelpemidler, brød- og kakemikser tørrvareproduksjon. 
* **Rakkestad** - Her produseres sirup, sjokolade, søte sauser, kremer, glasur, fylninger og syltetøy. 

## Referanser


## Eksterne lenker
*
Thomas Moriggl

**Thomas Moriggl** (født 23. februar 1981) er en italiensk langrennsløper.

## Karriere

I 2000 deltok Moriggl i Junior-VM på Ski nordiske grener arrangert i Štrbské Pleso Slovakia, der gikk han 10&nbsp;km fristil (27. pl), og 30&nbsp;km klassisk (44. pl). Året etter (2001) var han på nytt med i Junior-VM, denne gangen i Karpacz-Szklarska, Polen. Der gikk han 30&nbsp;km fristil fellesstart (6. pl), og 10&nbsp;km klassisk (15. pl).

Han debuterte i verdenscupen i langrenn 14. desember 2002, og hans beste individuelle verdenscup-plasseringer er to 3.-plasser i fristil distanserenn.

Moriggl representerte Italia under Vinter-OL 2010.

I 2005 deltok han i sitt 1. Ski-VM i nordiske grener i Oberstdorf hvor han var med på 50 km fellesstart, han fikk en 36.-plass. Og i 2011 deltok han på nytt i Ski-VM, denne gangen i Oslo og her gikk han distansene 15 km klassisk og 50 km fellesstart

Han har også deltatt 2 ganger i Militær-VM på ski, i 2003 i Rovaniemi Finland, hvor han gikk 15&nbsp;km fistil (17. pl), og i 2010 hjemme i Cogne Italia, på nytt var distansen 15&nbsp;km fristil (7. pl).

## OL-resultater
**[[Vinter-OL 2010|Vancouver 2010]]**
* 15 km, fristil: 24.-plass
* 30 km dobbel jaktstart: 24.-plass

## Sammenlagtresultater i verdenscupen i langrenn

## Referanser


## Eksterne lenker
*
Paul Constantin Pepene

**Paul Constantin Pepene** (født 1988) er en rumensk langrennsløper.

Han har ikke debutert i verdenscupen i langrenn, men har deltatt i en rekke FIS-renn samt Ski-VM 2009. Han ble U23-verdensmester i 30 km dobbel jaktstart i januar 2010.

Pepene representerte Romania under Vinter-OL 2010.

## OL-resultater
**[[Vinter-OL 2010|Vancouver 2010]]**
* 15 km, fristil: 37.-plass
* 30 km dobbel jaktstart: 29.-plass
* Lagsprint, fristil: 17.-plass
**[[Vinter-OL 2014|Sotsji 2014]]**
* 15 km, klassisk: 62.-plass
* 30 km dobbel jaktstart: 47.-plass
* Lagsprint, fristil: 18.-plass
* Sprint, fristil: 65.-plass
**[[Vinter-OL 2018|Pyeongchang 2018]]**
* 15 km, fristil: 
* 30 km dobbel jaktstart: 24.-plass
* Lagsprint, fristil: 
* Sprint, fristil:
**[[Vinter-OL 2022|Beijing 2022]]**
* 30 km skiathlon: 28.-plass

## Referanser


## Eksterne lenker
* 
*
Hurtigløp på skøyter under Vinter-OL 2002 – 500 meter herrer

**500 meter herrer** var en øvelse i hurtigløp på skøyter under Vinter-OL 2002 og ble avholdt i Salt Lake City, USA den 11. februar 2002. Øvelsen bestod av 2 separate 500 meter løp hvor den sammenlagte tiden avgjorde resultatrekkefølgen.

Favoritten Jeremy Wotherspoon falt under det første løpet, og dermed hadde ingen mulighet for å vinne øvelsen, men hadde den raskeste tiden i løp nr 2. Casey FitzRandolph ble den første fra USA som vant øvelsen siden Eric Heiden i 1980. 

## Rekorder
Før konkurransen var gjeldende verdensrekord og olympisk rekord:

Følgende nye olympiske rekorder ble satt under øvelsen:

## Resultater

## Referanser


## Eksterne lenker
*
Nora Kulset

**Nora Kristine Bilalovic Kulset** (født 1972) er en norsk musiker, forfatter og musikkviter. Hun er førsteamanuensis i musikkvitenskap og instituttleder ved Institutt for musikk (NTNU).

Hun er utdannet utøvende musiker fra tidligere Rogaland musikkonservatorium, nå Universitetet i Stavanger i 1993 og jobbet som selvstendig næringsdrivende i musikkfeltet i over 20 år før hun tok doktorgrad i musikkvitenskap. Hun forsker på og har utgitt flere bøker om hvorfor musikk er viktig for mennesker. Kulset har arbeidet for å gjøre akademisk ervervet kunnskap tilgjengelig og brukelig for profesjonsutøveren.

Kulset startet i 1994 Musikkmanesjen sammen med Frode Thorjussen. De jobbet med kunstformidling for 0–3-åringer og har en rekke produksjoner i porteføljen, blant annet i samarbeid med Rikskonsertene og aktører som Pilotgalleriet ved Trondheim Kunstmuseum. Musikkmanesjen drev også  musikkundervisning hvor foreldre og barn sammen kom til faste ukentlige musikkgrupper.

I 2012 tok Kulset master i musikkvitenskap ved NTNU i Trondheim med masteroppgaven *Musikk og andrespråk. Om musikk som verktøy i norskopplæringen av minoritetsspråklige førskolebarn*. Masteren ble nominert til en av årets beste ved det humanistiske fakultet, NTNU og senere utgitt på Universitetsforlaget som *Musikk og andrespråk. Norsktilegnelse for små barn med et annet morsmål*.

Hennes doktorgradsavhandling med tittelen *Musickhood. Om verdien av musikalsk kapital og musikalsk trygghet i væremåten hos voksne i flerspråklige barnehager*, består av fire individuelt publiserte forskningsartikler og en sammenbindingsartikkel. 

Boka *Din musikalske kapital* utgitt på Universitetsforlaget, inneholder deler av doktorgradsarbeidet.

## Referanser


## Eksterne lenker
* 
* 
* 
* 
*  Nora Kulset, ansattside på NTNU